Държавен вестник, бр. 82, 2008 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  82
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
НАРОДНО СЪБРАНИЕ
ЗАПОВЕД № 850-05-93
от 16 септември 2008 г.
На основание чл. 8, ал. 1, т. 7 от Правилника за
организацията и дейността на Народното събрание
и чл. 2, ал. 1, чл. 9, ал. 2 и чл. 15 от Закона за “Дър-
жавен вестник” нареждам:
1. Считано от 1 януари 2009 г. определям цена на
отделен брой “Държавен вестник”—0,80 лв.
2. Определям следните цени за абонамент за “Дър-
жавен вестник” за 2009 г.:
за един месец
—
8 лв.
за три месеца
—
24 лв.
за шест месеца
—
48 лв.
за девет месеца
—
72 лв.
за една година
—
96 лв.
3. Определям цени за получаване брой на “Дър-
жавен вестник” по електронен път или на магнитен
носител в деня на издаването му и пускането му за
разпространение без право на препродаване и пре-
отстъпване на получената информация и без право
на разпространението на съдържанието на “Държа-
вен вестник”, както следва:
за един брой
—
80 лв.
абонамент за един месец
— 875 лв.
абонамент за три месеца
— 1750 лв.
абонамент за шест месеца — 3500 лв.
абонамент за една година — 7000 лв.
4. Считано от 1 януари 2009 г. определям размер
на таксите за обнародване в неофициалния раздел
на “Държавен вестник”, както следва:
а) за призовки на съдилища, обявяване на кон-
курси, обявления и съобщения на министерства,
други ведомства на бюджетна издръжка, общини и
техни органи:
с обем до 1/2 стандартна машинописна страни-
ца—20 лв.;
с обем до 1 стандартна машинописна страница
(30 реда, 60 знака на ред)—40 лв.;
с обем, по-голям от 1 стандартна машинописна
страница—40 лв., и по 35 лв. за всяка следваща
страница;
б) покани и други обявления:
с обем до 1/2 стандартна машинописна страни-
ца—35 лв.;
с обем до 1 стандартна машинописна страница
(30 реда, 60 знака на ред)—70 лв.;
с обем, по-голям от 1 стандартна машинописна
страница—70 лв., и по 60 лв. за всяка следваща
страница.
5. Считано от 1 януари 2009 г. определям раз-
мер на таксите за публикуване в електронната стра-
ница на “Държавен вестник”, както следва:
а) за всяка една публикация на всички видове об-
ществени поръчки по ЗОП и НВМОП, предварителни
обявления и решения за удължаване на срока—50 лв.;
б) за всяка една публикация на обявления за
концесии—50 лв.
6. Считано от 1 януари 2009 г. определям цена
на електронния варинат или магнитен носител на
притурка към “Държавен вестник”—70 лв.
Копие от заповедта да се връчи на главния ре-
дактор и на главния счетоводител на “Държавен вест-
ник”—за сведение и изпълнение.
Контрола по изпълнението на заповедта възла-
гам на главния секретар на Народното събрание.
Председател на Народното събрание:
Георги Пирински
3581
МИНИСТЕРСТВО
НА ОБРАЗОВАНИЕТО И НАУКАТА
ЗАПОВЕД № РД-14-475
от 27 август 2008 г.
На основание чл. 11, ал. 3 ЗНП и чл. 28, ал. 2, т. 1
във връзка с чл. 20, т. 8 от Наредба № 7 от 2001 г.
(изм. и доп., ДВ, бр. 82 от 2007 г.) за откриване, пре-
образуване, промени и закриване на частни детски
градини и училища и във връзка с молба от лицето,
получило разрешение за откриване на Частен профе-
сионален колеж по мениджмънт “Адам Смит”—Со-
фия, изменям Заповед № РД-14-97 от 2004 г. (ДВ,
бр. 57 от 2004 г.), както следва:
Изречение второ се изменя така: “Училището ор-
ганизира обучение по професия код 345020 Фирмен
мениджър, професионално направление код 345 Сто-
панско управление и администрация, специалност код
3450204 Предприемачество и мениджмънт в туризма.”
Министър: Д. Вълчев
3388
ЗАПОВЕД № РД-14-476
от 27 август 2008 г.
На основание чл. 11, ал. 3 ЗНП във връзка с чл. 18,
ал. 2, т. 1 ППЗНП и чл. 17 от Наредба № 7 от 2001 г.
(изм. и доп., ДВ, бр. 82 от 2007 г.) за откриване, пре-
образуване, промени и закриване на частни детски
градини и училища разрешавам на ЕТ “Вали—Вале-
рия Тодорова”—София, представляван от Валерия
Тодорова Кошарска, съдебна регистрация—решение
от 29.I.1996 г. по ф.д. № 1525/96 на Софийския град-
ски съд, идентификационен код по БУЛСТАТ—
Е 121021582, със седалище и адрес на управление Со-
фия, ул. Георги Бенковски 8, да открие Частна це-
лодневна детска градина “Орфей”—София.
Възпитанието и образованието в детската гради-
на се организират и провеждат по утвърдена програ-
ма в съответствие с държавното образователно изис-
кване за предучилищно възпитание и подготовка.
Детската градина има право да издава удостове-
рение за завършена подготвителна група.
Официалният адрес на Частната целодневна дет-
ска градина “Орфей” е: София, район “Красна поля-
на”, ж.к. Западен парк, ул. Суходолска 2, до сградата
на ХVII СОУ—София.
Възпитанието и обучението на децата се провеж-
да в сграда на адрес: София, район„“Красна поля-
на”, ж.к. Западен парк, ул. Суходолска 2, до сградата
на ХVII СОУ—София.
Детската градина се управлява и представлява
от Валерия Тодорова Кошарска.
Министър: Д. Вълчев
3389
НЕОФИЦИАЛЕН РАЗДЕЛ